ଭୁବନେଶ୍ୱର, ଅଗଷ୍ଟ ୨୧(ଲୋକାଲ ୱାୟାର): ଇଣ୍ଡିଆନ୍ ଚାମ୍ବର ଅଫ୍ କମର୍ସ (ଆଇସିସି) ପକ୍ଷରୁ ଭୁବନେଶ୍ୱରରେ ଆୟୋଜିତ ଏକ କାର୍ଯ୍ୟକ୍ରମରେ ଯୋଗଦେଇ କୋଲକାତା ସ୍ଥିତ ଅଷ୍ଟ୍ରେଲିଆ ବାଣିଜ୍ୟ ଦୂତାବାସର ବାଣିଜ୍ୟ ରାଷ୍ଟ୍ରଦୂତ ଆଣ୍ଡ୍ର୍ୟୁ ଫର୍ଡ ଓଡ଼ିଶାର ବ୍ୟବସାୟୀମାନଙ୍କୁ ଅଷ୍ଟ୍ରେଲିଆରେ ପୁଞ୍ଜି ଖଟାଇବାକୁ ଆହ୍ୱାନ ଦେଇଛନ୍ତି ।
ସେ କହିଛନ୍ତି, ବାଣିଜ୍ୟ ପାଇଁ ଅନୁକୂଳ ପରିବେଶ ଥିବା ରାଷ୍ଟ୍ର ତାଲିକାରେ ଅଷ୍ଟ୍ରେଲିଆ ରହିଛି ।
ତେଣୁ ଓଡ଼ିଶାର ବ୍ୟବସାୟୀମାନେ ପୁଞ୍ଜି ନିବେଶ କରିବାକୁ ଆଗ୍ରହୀ ହେଲେ ସେମାନଙ୍କୁ ସମସ୍ତ ପ୍ରକାର ସହାୟତା ଯୋଗାଇ ଦିଆଯିବ ।
ଅପରପକ୍ଷରେ, ଭାରତରେ ସମ୍ବଳ ଓ ଶକ୍ତି, ଶିକ୍ଷା, ଦକ୍ଷତା ବିକାଶ, ପର୍ଯ୍ୟଟନ, ଖାଦ୍ୟ ପ୍ରକ୍ରିୟାକରଣ, ସ୍ୱାସ୍ଥ୍ୟସେବା ଓ ବନ୍ଦର ଭଳି ୧୦ଟି ପ୍ରମୁଖ କ୍ଷେତ୍ରରେ ଅଷ୍ଟ୍ରେଲିଆ ନିବେଶ କରିବାକୁ ଲକ୍ଷ୍ୟ ରଖିଛି ।
ଓଡ଼ିଶା ସମେତ ୧୦ଟି ରାଜ୍ୟକୁ ଅଷ୍ଟ୍ରେଲିଆ ଏଥିପାଇଁ ପସନ୍ଦ କରିଛି ।୨୦୩୫ ସୁଦ୍ଧା ଭାରତରେ ଅଷ୍ଟ୍ରେଲିଆ ପୁଞ୍ଜିନିବେଶ ୭ ଲକ୍ଷ କୋଟି ଟଙ୍କା ଟପିବ ବୋଲି ସେ ଆଶା ପ୍ରକାଶ କରିଥିଲେ ।
ଫର୍ଡଙ୍କ ଗସ୍ତ ଅବସରରେ ଅଷ୍ଟ୍ରେଲିଆ ଟ୍ରେଡ୍ କମିସନର ବିଜନେସ୍ ଡେଭଲପମେଣ୍ଟ ମ୍ୟାନେଜର ପାର୍ଥ ସେନ,ଆଇସିସି ଓଡ଼ିଶା ରାଜ୍ୟ ପରିଷଦର କୋର୍ ସଦସ୍ୟା ଏଭିପି ନିଳଞ୍ଜନା ମୁଖାର୍ଜୀ, ଓଡ଼ିଶା ରାଜ୍ୟ ପରିଷଦ ସହ-ଅଧ୍ୟକ୍ଷ ଜେ ବି ପାଣି ପ୍ରମୁଖ ଉପସ୍ଥିତ ଥିଲେ ।
କଟକ, ଅଗଷ୍ଟ ୨୧ (ଲୋକାଲ ୱାୟାର) : ମଦ ବିରୋଧୀ ଆନ୍ଦୋଳନ ଚାଲିଥିବା ସତ୍ତ୍ବେ ଆମ ରାଜ୍ୟରେ ଚଳିତ ଆର୍ଥିକ ବର୍ଷ ଆରମ୍ଭରୁ ଅବକାରୀ ରାଜସ୍ବ ଧାର୍ଯ୍ୟ ଲକ୍ଷ୍ୟ ଠାରୁ ଅଧିକ ଆଦାୟ ହୋଇଥିବା ଜରେ ପଦାଧିକାରୀ ମଙ୍ଗଳବାର ଦିନ ସୂଚନା ଦେଇଛନ୍ତି।
ଜୁନ ଶେଷ ପର୍ଯ୍ୟନ୍ତ ରାଜ୍ୟରେ ଅବକାରୀ ରାଜସ୍ବ ଆଦାୟ ପାଇଁ ଯାହା ଲକ୍ଷ୍ୟ ଧାର୍ଯ୍ୟ ହୋଇଥିଲା। ଏହି ସମୟ ମଧ୍ୟରେ ତାହା ଠାରୁ ଅଧିକ ରାଜସ୍ବ ଆଦାୟ ହୋଇପାରିଛି।
ଜୁନ ପର୍ଯ୍ୟନ୍ତ ୯୪୦ କୋଟି ଟଙ୍କା ଅବକାରୀ ରାଜସ୍ବ ରାଜ୍ୟର ସବୁ ଜିଲ୍ଲାରେ ଆଦାୟ କରାଯିବା ପାଇଁ ଲକ୍ଷ୍ୟ ରହିଥିଲେ ମଧ୍ୟ ଏହି ସମୟ ମଧ୍ୟରେ ୯୭୦ କୋଟି ଟଙ୍କା ଆଦାୟ ହୋଇଛି।
ଏହି ସମୟ ମଧ୍ୟରେ ଧାର୍ଯ୍ୟ ଲକ୍ଷ୍ୟର ୧୦୩ ପ୍ରତିଶତ ଆଦାୟ କରାଯାଇଛି । ତେବେ ଏହି ଟ୍ରେଣ୍ଡ ଚଳିତ ଆର୍ଥିକ ବର୍ଷ ଶେଷ ସୁଦ୍ଧା ରହିବ ବୋଲି ଆଶା କରାଯାଇଛି।
ଗତ ୨୦୧୮-୧୯ ଆର୍ଥିକ ବର୍ଷରେ ୩୮୦୦କୋଟି ଟଙ୍କା ଅବକାରୀ ରାଜସ୍ବ ରହିଥିଲା ବେଳେ ଚଳିତ ୨୦୧୯-୨୦ ବର୍ଷରେ ୪୬୦୦କୋଟି ଟଙ୍କା ଆଦାୟ ଲାଗି ଟାର୍ଗେଟ ରଖାଯାଇଛି ।
ଅନୁଗୁଳ ଜିଲ୍ଲା କୋଷାଗାରରୁ ୨ କୋଟି ୨୫ଲକ୍ଷ, ବାଲେଶ୍ବରରୁ ୬୨ଲକ୍ଷ, ବରଗଡରୁ ୭ କୋଟି ୩୩ ଲକ୍ଷ, ଭଦ୍ରକରୁ ୬୨ଲକ୍ଷ, ବଲାଙ୍ଗୀରରୁ ୪କୋଟି ୨୫ଲକ୍ଷ, ବୌଦ୍ଧରୁ ୯୯ଲକ୍ଷ, କଟକରୁ ୨ କୋଟି ୯୩ ଲକ୍ଷ, ଦେବଗଡରୁ ୪୬ ଲକ୍ଷ, ଢେଙ୍କାନାଳରୁ ୧ କୋଟି ୫୨ ଲକ୍ଷ, ଗଜପତିରୁ ୪୮ଲକ୍ଷ, ଗଂଜାମରୁ ୩୯ଲକ୍ଷ, ଯାଜପୁରରୁ ୧ କୋଟି ୧୯ଲକ୍ଷ, କେନ୍ଦ୍ରାପଡାରୁ ୪୭ଲକ୍ଷ, କେନ୍ଦୁଝରରୁ ୧୦ ଲକ୍ଷ, ଖୋର୍ଦ୍ଧାରୁ ୩୩ ଲକ୍ଷ, ଭୂବନେଶ୍ବରରୁ ୧୬ କୋଟି ୯୨ ଲକ୍ଷ,ସାଇବର ଟ୍ରେଜେରୀ ମାଧ୍ୟମରେ ୯୦କୋଟି ୮୬ଲକ୍ଷ, କୋରାପୁଟରୁ ୮୧ ଲକ୍ଷ, ଜୟପୁରରୁ ୬୧ ଲକ୍ଷ, ମାଲକାନାଗିରିରୁ ୨୨ ଲକ୍ଷ,ନବରଙ୍ଗପୁରରୁ ୮୩ ଲକ୍ଷ,ନୟାଗଡରୁ ୪୭ଲକ୍ଷ, ନୂଆପଡାରୁ ୭୪ଲକ୍ଷ, ସମ୍ବଲପୁରରୁ ୫ କୋଟି ୭୪ ଲକ୍ଷ, ସୁବର୍ଣପୁରରୁ ୧ କୋଟି ୩୯ଲକ୍ଷ, ସୁନ୍ଦରଗଡରୁ ୧ କୋଟି ୭୫ଲକ୍ଷ ଓ ପାନପୋଷ ସ୍ବତନ୍ତ୍ର ଟ୍ରେଜେରି ମାଧ୍ୟମରେ ୩୦ ଲକ୍ଷ ଟଙ୍କା ଆଦାୟ କରାଯାଇପାରିଛି ।
ଭୁବନେଶ୍ୱର, ଜୁଲାଇ ୧୬(ଲୋକାଲ ୱାୟାର): ହାଇକୋର୍ଟ ସ୍ଥାୟୀ ବେଞ୍ଚ୍ ପ୍ରତିଷ୍ଠା ଦାବିରେ ରାଜ୍ୟରେ ଚାଲିଥିବା ଆଇନଜୀବୀଙ୍କ ଆନ୍ଦୋଳନ ପ୍ରସଙ୍ଗରେ ମଙ୍ଗଳବାର ଦୀର୍ଘ ସମୟ ବିଧାନସଭାରେ ହଟ୍ଟଗୋଳ ହୋଇଥିବା ବେଳେ ଏହି ସମସ୍ୟାର ସମାଧାନ ଦିଗରେ ରାଜ୍ୟ ସରକାର ବାଟ ବାହାର କରିବାକୁ ବିରୋଧୀ ଦଳ ସଦସ୍ୟ ମାନେ ଦାବି କରିଥିଲେ ।
ମଙ୍ଗଳବାର ଭୁବନେଶ୍ୱରରେ ବଲାଙ୍ଗିରର ଆଇନଜୀବୀମାନେ ହାଇକୋର୍ଟ ସ୍ଥାନୀୟ ବେଞ୍ଚ ଦାବିରେ ଶୋଭାଯାତ୍ରା କରିଥିବା ସମୟରେ କଂଗ୍ରେସ ବିଧାୟକ ଦଳ ନେତା ନରସିଂହ ମିଶ୍ର ଏହି ପ୍ରସଙ୍ଗ ଉଠାଇ କହିଥିଲେ, ସାରା ରାଜ୍ୟରେ ଲୋକେ ଏବେ ନ୍ୟାୟ ପାଇବାରୁ ବଞ୍ଚିତ ।
ଓକିଲମାନେ ବଲାଙ୍ଗିରରେ ହାଇକୋର୍ଟର ସ୍ଥାୟୀ ବେଞ୍ଚ ପ୍ରତିଷ୍ଠା ଦାବିରେ ଜିଲ୍ଲାର ଓକିଲମାନେ ଦୀର୍ଘଦିନ ହେବ ଆନ୍ଦୋଳନ କରୁଛନ୍ତି ।
ସାଧାରଣ ଲୋକ ନ୍ୟାୟ ପାଉ ନାହାନ୍ତି । ମୁଖ୍ୟମନ୍ତ୍ରୀ ଆଇନଜୀବୀଙ୍କ ସହ ନିଜେ କିମ୍ବା ପ୍ରତିନିଧି ପଠାଇ ଆଲୋଚନା କରନ୍ତୁ ।
ଏହି ପ୍ରସଙ୍ଗରେ ପୂର୍ବରୁ ଗଠନ ହୋଇଥିବା ଜଷ୍ଟିସ୍ ପାଲ କମିସନ ରିପୋର୍ଟ କାହିଁକି ବିଧାନସଭାରେ ଉପସ୍ଥାପନ ହେଉନାହିଁ ବୋଲି ସେ ପ୍ରଶ୍ନ କରିଥିଲେ ।
ଭୁବନେଶ୍ୱର, ଜୁଲାଇ ୧୫(ଲୋକାଲ ୱାୟାର): ବିଗତ ୧୦ ବର୍ଷ ମଧ୍ୟରେ ରାଜ୍ୟରେ ଗୃହ ବିଭାଗ ଦ୍ୱାରା ୯ଟି ବିଚାର ବିଭାଗୀୟ ତଦନ୍ତ କମିସନ ଗଠନ କରାଯାଇଥିବା ଏକ ପ୍ରଶ୍ନର ଉତ୍ତରରେ ଗୃହ ରାଷ୍ଟ୍ର ମନ୍ତ୍ରୀ ଦିବ୍ୟଶଙ୍କର ମିଶ୍ର ସୋମବାର ବିଧାନସଭାରେ ସୂଚନା ଦେଇଛନ୍ତି ।
କଂଗ୍ରେସ ବିଧାୟକ ଦଳ ନେତା ନରସିଂହ ମିଶ୍ରଙ୍କ ଏକ ପ୍ରଶ୍ନର ଲିଖିତ ଉତ୍ତର ଦେଇ ମନ୍ତ୍ରୀ ଶ୍ରୀ ମିଶ୍ର କହିଛନ୍ତି, ୨୦୧୦ ମସିହା ପରେ ଏ ପର୍ଯ୍ୟନ୍ତ ୯ଟି ବିଚାରବିଭାଗୀୟ କମିସନ ଗଠନ କରାଯାଇଛି ।
ଏଗୁଡ଼ିକ ମଧ୍ୟରେ ଗୁମୁଡୁମୁହା ଗୁଳିକାଣ୍ଡ, ସମ ହସପିଟାଲ ଅଗ୍ନିକାଣ୍ଡ, କୁନ୍ଦୁଲି ଗଣ ବଳାକ୍ରାର, ପୁରୀ ଶ୍ରୀମନ୍ଦିର ରତ୍ନଭଣ୍ଡାର ଚାବି କାଠି ହଜିବା ଘଟଣା ପାଇଁ ତଦନ୍ତ କମିସନ ଅନ୍ତର୍ଭୁକ୍ତ ।
ପ୍ରାୟ ସମସ୍ତ ତଦନ୍ତ କମିସନର କାର୍ଯ୍ୟକାଳ ବୃଦ୍ଧି କରାଯାଇଥିଲା । ୯ଟି ମଧ୍ୟରୁ ୪ଟି କମିସନର ରିପୋର୍ଟ ବିଧାନସଭାରେ ଉପସ୍ଥାପିତ ହୋଇଥିବା ବେଳେ ୪ଟିର ରିପୋର୍ଟ ଏ ପର୍ଯ୍ୟନ୍ତ ହସ୍ତଗତ ହୋଇନାହିଁ ।
ଜଷ୍ଟିସ୍ ଏମଏମ ଦାସଙ୍କ ଅଧ୍ୟକ୍ଷତାରେ ଗଠିତ ଚିଟଫଣ୍ଡ ତଦନ୍ତ କମିସନଙ୍କ ପାଇଁ ୫,୫୫,୩୦୦ ଟଙ୍କା ଖର୍ଚ୍ଚ କରାଯାଇଛି ।
ସେହିପରି ରତ୍ନଭଣ୍ଡାର ଚାବି ହଜିବା ଘଟଣାର ତଦନ୍ତ କରୁଥିବା ଜଷ୍ଟିସ ରଘୁବୀର ଦାସ ତଦନ୍ତ କମିସନ ପାଇଁ ସର୍ବାଧିକ ୨୨ ଲକ୍ଷ ଟଙ୍କା ଖର୍ଚ୍ଚ ହୋଇଥିବା ମନ୍ତ୍ରୀ ସୂଚନା ଦେଇଛନ୍ତି ।
ନୂଆଦିଲ୍ଲୀ, ଜୁଲାଇ ୧୫(ଲୋକାଲ ୱାୟାର): ଓଡ଼ିଶାକୁ ସ୍ୱତନ୍ତ୍ର ପାହ୍ୟା ପ୍ରଦାନ ନେଇ କେନ୍ଦ୍ର ସରକାର କୌଣସି ପ୍ରସ୍ତାବର ବିଚାର କରୁ ନାହାନ୍ତି ବୋଲି ଏକ ପ୍ରଶ୍ନର ଉତ୍ତରରେ ସୋମବାର କେନ୍ଦ୍ର ଅର୍ଥ ରାଷ୍ଟ୍ର ମନ୍ତ୍ରୀ ଅନୁରାଗ ଠାକୁର ଲୋକସଭାରେ ସୂଚନା ଦେଇଛନ୍ତି ।
ସାଂସଦ ରମେଶ ମାଝୀଙ୍କ ଏକ ପ୍ରଶ୍ନର ଉତ୍ତରରେ ମନ୍ତ୍ରୀ ଶ୍ରୀ ଠାକୁର କହିଥିଲେ, ଓଡ଼ିଶାକୁ ସ୍ୱତନ୍ତ୍ର ରାଜ୍ୟ ପାହ୍ୟା ମାନ୍ୟତା ଦେବା ନେଇ କୌଣସି ପ୍ରସ୍ତାବ କେନ୍ଦ୍ର ସରକାରଙ୍କ ବିଚାରାଧୀନ ନାହିଁ ।
ସେହିପରି କେନ୍ଦ୍ରୀୟ ଯୋଜନା ଗୁଡ଼ିକରେ ୯୦ଃ୧୦ ଅନୁପାତରେ କେନ୍ଦ୍ର ଓ ରାଜ୍ୟ ଅଂଶ ରଖିବାକୁ ମଧ୍ୟ କୌଣସି ପ୍ରସ୍ତାବ ନାହିଁ । ଉତ୍ତର-ପୂର୍ବାଞ୍ଚଳ ଏବଂ ହିମାଳୟ ଉପତ୍ୟକା ରାଜ୍ୟ ଗୁଡ଼ିକୁ ଏହି ସୁବିଧା ମିଳୁଥିଲେ ମଧ୍ୟ ଓଡ଼ିଶାକୁ ସେହି ଶ୍ରେଣୀରେ ରଖିବାକୁ କୌଣସି ପ୍ରସ୍ତାବ ନାହିଁ ।
ଚତୁର୍ଦ୍ଦଶ ଅର୍ଥ କମିସନ ତାଙ୍କ ସୁପାରିସରେ ସ୍ୱତନ୍ତ୍ର ଏବଂ ସାଧାରଣ ବର୍ଗର ରାଜ୍ୟ ଭାବେ କୌଣସି ବିଭେଦ ରଖି ନାହାନ୍ତି ବୋଲି ମନ୍ତ୍ରୀ ଶ୍ରୀ ଠାକୁର କହିଥିଲେ ।
ଭୁବନେଶ୍ୱର,ଜୁଲାଇ ୧୨(ଲୋକାଲ ୱାୟାର): ବିଧାନସଭା ବଜେଟ ଅଧିବେଶନର ଦିତୀୟାର୍ଦ୍ଧ ଶୁକ୍ରବ।।ରୁ ଠାରୁ ଆରମ୍ଭ ହେଉଛି ବୋଲି ସରକାରୀ ସୂତ୍ରରୁ ପ୍ରକାଶ ।
ଶୁକ୍ରବାର ବିଭାଗୀୟ ଷ୍ଟାଣ୍ଡିଂ କମିଟି ବଜେଟ ନେଇ ଦେଇଥିବା ରିପୋର୍ଟ ଗୃହରେ ଉପସ୍ଥାପନ ହେବ ।
ସ୍ଥାୟୀ କମିଟି ବଜେଟରେ ପାଣ୍ଠି ବରାଦ ନେଇ ଏ ରିପୋର୍ଟରେ ସରକାରଙ୍କୁ ସୁପାରିଶ କରିବେ ଏବଂ ଓଡ଼ିଶା ଆପଦକାଳୀନ ପାଣ୍ଠିର ବ୍ୟୟ ବିବରଣୀ ମଧ୍ୟ ଉପସ୍ଥାପିତ ହେବ ।
କୋଟିପତି ସରପଞ୍ଚଙ୍କ ଘରେ ଭିଜିଲାନ୍ସ ଚଢ଼ାଉ; ମିଳିଲା ମାଉଜର, ଗୁଳି (ଅପଡେଟ୍)
ବ୍ରହ୍ମପୁର, ଜୁଲାଇ ୧୧ (ଲୋକାଲ ୱାୟାର): ଗଞ୍ଜାମ ଜିଲ୍ଲାର ଦିଗପହଣ୍ଡି ବ୍ଲକ ଆଙ୍କୋରୋଡା ପଂଚାୟତର ସରପଞ୍ଚ ଉଷାନ୍ତ ସାହୁଙ୍କ ଘରେ ବୁଧବାର ଆୟ ବହିର୍ଭୂତ ସମ୍ପତ୍ତି ମାମଲାରେ ଚଢ଼ାଉ ହୋଇଥିବା ବେଳେ କୋଟିଏରୁ ଅଧିକ ଟଙ୍କାର ସମ୍ପତ୍ତି ଠାବ ହୋଇଥିବା ବେଳେ ମାଉଜର ଓ ଗୁଳି ମଧ୍ୟ ମିଳିଥିବା ଭିଜିଲାନ୍ସ ଅଧିକାରୀ ସୂଚନା ଦେଇଛନ୍ତି ।
ସରପଞ୍ଚଙ୍କ ଦିଗପହଣ୍ଡି ନୀଳାଦ୍ରି ବିହାର ଅଞ୍ଚଳା କଲୋନୀରେ ଥିବା ଦୁଇ ମହଲା ବାସଭବନ, ଦିଗପହଣ୍ଡି ପୁଞ୍ଜିକଇଁଆ ଛକରେ ଥିବା ତିନି ମହଲା କୋଠା, ପୋଡ଼ାମାରି ରୋଡ଼ସ୍ଥିତ ଗ୍ୟାରେଜ, ରାଜପୁରରେ ଥିବା ଘର ଏବଂ ଆଙ୍କୋରଡ଼ା ପଞ୍ଚାୟତ କାର୍ଯ୍ୟାଳୟରେ ଏକକାଳୀନ ଚଢ଼ାଉ କରାଯାଇଥିଲା ।
ଚଢ଼ାଉ ବେଳେ ତାଙ୍କର ତିନୋଟି କୋଠା, ବୋଲେରୋ, କାର, ଦୁଇଟି ବାଇକ୍ ଏବଂ ୬୧୫ ଗ୍ରାମ ସୁନା ଅଳଙ୍କାର ଥିବା ଜଣାପଡ଼ିଥିଲା ।
କୋଠା ତିନୋଟିର ମୂଲ୍ୟ ଯଥାକ୍ରମେ; ୯ ଲକ୍ଷ ୫୧ ହଜାର, ୧୪ ଲକ୍ଷ ୫୨ ହଜାର ଏବଂ ୨୫ ଲକ୍ଷ ୭ ହଜାର ଟଙ୍କାରୁ ଅଧିକ । ୧୦ ଲକ୍ଷ ୩୪ ହଜାର ଟଙ୍କାର ୧୦ଟଇ ପ୍ଲଟ ଗୋଟିଏ ବୋଲେରୋ (୧୩ ଲକ୍ଷ ୮୯ ହଜାର) ଏବଂ କାର (୧୮ ଲକ୍ଷ ୪୫ ହଜାର) ମଧ୍ୟ ମିଳିଛି ।
ଅନ୍ୟାନ୍ୟ ସମ୍ପତ୍ତି ମଧ୍ୟରେ ୧୦.୩୦ ଲକ୍ଷ ଟଙ୍କାର ସୁନା ଗହଣା, ୨୮ ଲକ୍ଷ ୭୯ ହଜାର ଟଙ୍କାର ବିଭିନ୍ନ ବୀମା ରହିଛି ।
ମୋଟ ୬୧, ୫୩, ୨୭୦ ଟଙ୍କାର ସ୍ଥାବର ଓ ୮୭, ୫୧, ୨୭୩ ଟଙ୍କାର ଅସ୍ଥାବର ସମ୍ପତ୍ତି ଠାବ କରାଯାଇଛି ।
ମାଉଜର ଓ ୬ଟି ଗୁଳି ମିଳିବା ନେଇ ଥାନାରେ ଅନ୍ୟ ଏକ ମାମଲା ରୁଜୁ ହେବ ବୋଲି ଭିଜିଲାନ୍ସ ଏସପି ମାୟାଧର ସ୍ୱାଇଁ କହିଛନ୍ତି ।
ଉଷାନ୍ତ ୨୦୦୭ରୁ ୨୦୧୨ ଆଙ୍କୋରଡ଼ାର ସମିତି ସଭ୍ୟ, ସ୍ତ୍ରୀ ସୁକାନ୍ତି ସାହୁ ୨୦୧୨ରୁ ୨୦୧୭ ପର୍ଯ୍ୟନ୍ତ ସରପଞ୍ଚ ଥିବା ବେଳେ ୨୦୧୭ରେ ପୁଣି ଉଷାନ୍ତ ସରପଞ୍ଚ ନିର୍ବାଚିତ ହୋଇଛନ୍ତି ।
ଭୁବନେଶ୍ୱର, ଜୁଲାଇ ୧୦(ଲୋକାଲ ୱାୟାର): ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ବୁଧବାର ସଚିବାଳୟରେ ଜେଏସଡବ୍ଲୁ ଗ୍ରୁପ୍ ଓ ପିଡବ୍ଲୁସି ଇଣ୍ଡିଆ ପକ୍ଷରୁ ପ୍ରକାଶିତ ଓଡ଼ିଶା ଅର୍ଥନୀତି ରିପୋର୍ଟକୁ ଉନ୍ମୋଚନ କରିଛନ୍ତି, ଯେଉଁଥିରେ କି ରାଜ୍ୟ ଅର୍ଥନୀତି ୭୦ ଲକ୍ଷ କୋଟି ଟଙ୍କା ଛୁଇଁବା ଆଶା ବ୍ୟକ୍ତ କରାଯାଇଛି ।
ରିପୋର୍ଟ ଅନୁସାରେ, ତିନି ଦଶନ୍ଧି ମଧ୍ୟରେ ତିନି ଗୁଣ ହୋଇଥିବା ବିଶ୍ୱ ଅର୍ଥନୀତି ୨୦୫୦ ମସିହା ସୁଦ୍ଧା ଦ୍ୱିଗୁଣ ହୋଇଯିବ ।
ଖଣିଜ ଶିଳ୍ପ ସହିତ କୃଷି, ଖାଦ୍ୟଦ୍ରବ୍ୟ ଉତ୍ପାଦନ, ଗୁଣାତ୍ମକ ଦ୍ରବ୍ୟ କାରଖାନା, ଖଣିଜ ଶିଳ୍ପ, ମଧ୍ୟମ, କ୍ଷୁଦ୍ର ଓ ଅଣୁ ଶିଳ୍ପ, ମହିଳାଙ୍କ ଦ୍ୱାରା ପରିଚାଳିତ ଉଦ୍ୟୋଗର ଅର୍ଥନୀତିରେ ପ୍ରମୁଖ ଭୂମିକା ରହିବ ।
ରାଜ୍ୟର ବିପୁଳ ପ୍ରାକୃତିକ ସମ୍ପଦ ଏହି ଅର୍ଥନୀତିକୁ ସାକାର କରିବ ଏବଂ ଜାତୀୟ ଅର୍ଥନୀତିର ଅଭିବୃଦ୍ଧିରେ ରାଜ୍ୟ ସହାୟକ ହୋଇପାରିବ ବୋଲି ଏହି ଅବସରରେ ମୁଖ୍ୟମନ୍ତ୍ରୀ ଆଶା ପ୍ରକାଶ କରିଥିଲେ ।
ଜେଏସଡବ୍ଲୁ ଅଧ୍ୟକ୍ଷ ସାଜନ ଜିନ୍ଦଲ ଅର୍ଥନୀତି କ୍ଷେତ୍ରରେ ଓଡ଼ିଶାକୁ ରତ୍ନ ଭାବେ ଅଭିହିତ କରି ଅର୍ଥନୀତି ହାର ବୃଦ୍ଧିରେ ଓଡ଼ିଶା ଦେଶରେ ଆଗରେ ରହିବ ବୋଲି କହିଥିଲେ ।
କାର୍ଯ୍ୟକ୍ରମରେ ରାଜ୍ୟର ରାଜ୍ୟର ବରିଷ୍ଠ ପ୍ରଶାସନିକ ଅଧିକାରୀଙ୍କ ସମେତ ଜେଏସଡବ୍ଲୁ ଗ୍ରୁପ ଏବଂ ପିଡବ୍ଲୁସି ଇଣ୍ଡିଆର ପଦସ୍ଥ ଅଫିସରମାନେ ଥିଲେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
